CELEX: 62016TN0063
Language: hr
Date: 2016-02-15 00:00:00
Title: Predmet T-63/16: Tužba podnesena 15. veljače 2016. – E-Control protiv ACER-a

2.5.2016   
            
            
               HR
            
            
               Službeni list Europske unije
            
            
               C 156/49
            
         Tužba podnesena 15. veljače 2016. – E-Control protiv ACER-a
   (Predmet T-63/16)
   (2016/C 156/67)
   Jezik postupka: engleski
   
      Stranke
   
   
      Tužitelj: Energie-Control Austria für die Regulierung der Elektrizitäts- und Erdgaswirtschaft (E-Control) (Beč, Austrija) (zastupnik: F. Schuhmacher, odvjetnik)
   
      Tuženik: Agencija za suradnju energetskih regulatora (u nastavku: ACER)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Odbora za žalbe ACER-a od 16. prosinca 2015. u predmetu A-001-2015; i
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na navodnim bitnim povredama postupka.
               U postupku koji je doveo do donošenja pobijane odluke zanemarene su bitne postupovne odredbe, osobito temeljno postupovno pravo društva E-Control da ospori zakonitost ACER-ovog Mišljenja br. 09/2015 od 23. rujna 2015. o usklađenosti odluka nacionalnih regulatornih tijela koja odobravaju metode dodjele prekograničnog prijenosnog kapaciteta u središnjoj i istočnoj Europi s Uredbom (EZ) br. 714/2009 (1) i sa Smjernicama o upravljanju i dodjeli raspoloživih prijenosnih kapaciteta interkonekcija između nacionalnih sustava, koje se nalaze u Prilogu 1. toj uredbi (u nastavku: Mišljenje) i pravo društva E-Control da iznese svoj pravni položaj.
            
         
               2.
            
            
               Drugi tužbeni razlog temelji se na navodnoj pogreški koja se tiče prava do koje je došlo zbog odluke da Mišljenje ne predstavlja odluku u smislu članka 19. Uredbe (EZ) br. 713/2009 (2).
               Odbor za žalbe ACER-a je počinio pogrešku koja se tiče prava kad je odlučio da žalba društva E-Control protiv Mišljenja nije dopuštena s obzirom na to da Mišljenje ACER-a ne predstavlja odluku u smislu članka 19. Uredbe (EZ) br. 713/2009, time uskrativši društvu E-Control pravo na žalbu. Mišljenje na koje se žalba odnosi predstavlja odluku u smislu članka 19. Uredbe (EZ) br. 713/2009 s obzirom na to da proizvodi izravne pravne učinke u odnosu na društvo E-Control. Slijedom toga, postoji pravo na žalbu te je Odbor za žalbe trebao ispitati meritum žalbe društva E-Control.
            
         
               3.
            
            
               Treći tužbeni razlog temelji se na navodnom nepostojanju odgovarajućeg obrazloženja.
               Odbor za žalbe ACER-a u pobijanoj odluci nije dao odgovarajuće obrazloženje s obzirom na to da je njegova pravna ocjena u načelu ograničena na utvrđenje da Mišljenje predstavlja posrednu mjeru i pripremni korak za potencijalne daljnje mjere Komisije. Pobijana odluka se ne temelji na razmatranju pravnih argumenata društva E-Control i ne sadržava odgovarajuće obrazloženje (potencijalno oprečnih) stajališta Odbora za žalbe ACER-a.
            
         
               4.
            
            
               Četvrti žalbeni razlog temelji se na navodnoj pogrešnoj primjeni relevantnih pravnih načela.
               Odbor za žalbe ACER-a ograničio je svoju pravnu ocjenu žalbe društva E-Control na utvrđenje da Mišljenje ACER-a predstavlja privremenu i posrednu mjeru koja služi isključivo kao pripremni korak za potencijalne buduće mjere Komisije. Prema stajalištu Odbora za žalbe ACER-a, Mišljenje dakle, kao posredna mjera, ne može biti predmet žalbe. Ovo pravno stajalište nije ispravno. Mišljenje predstavlja neovisni, konačni i samostalni akt agencije Europske unije i slijedom toga je, samo po sebi predmet tužbe za poništenje te posljedično i žalbe u skladu s člankom 19. Uredbe (EZ) br. 713/2009. Da je pravilno primijenio relevantna pravna načela, Odbor za žalbe bi poništio Mišljenje.
            
         
      (1)  Uredba (EZ) br. 714/2009 Europskog parlamenta i Vijeća od 13. srpnja 2009. o uvjetima za pristup mreži za prekograničnu razmjenu električne energije i stavljanju izvan snage Uredbe (EZ) br. 1228/2003 (SL 2009., L 211, str. 15.) (SL, posebno izdanje na hrvatskom jeziku, poglavlje 12., svezak 4., str. 8.).
   
      (2)  Uredba (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (SL 2009. L 211, str. 1.) (SL, posebno izdanje na hrvatskom jeziku, poglavlje 12., svezak 1., str. 253.).